गुरुद्वारा अमेंडमेंट एक्ट पर साइन करने की अपील; गुरबाणी प्रसारण के कॉन्ट्रैक्ट का हवाला दिया
CM Letter To Governor; Gurudwara Act 1925 Amendment Act | SGPC Sukhbir Badal Family पंजाब के मुख्यमंत्री भगवंत मान ने गुरुद्वारा एक्ट 1925 में संशोधन को लेकर विधानसभा में पास बिल पर जल्द हस्ताक्षर करने के लिए गवर्नर बनवारी लाल पुरोहित को लिखा है।
पंजाब के मुख्यमंत्री भगवंत मान ने गुरुद्वारा एक्ट 1925 में संशोधन को लेकर विधानसभा में पास बिल पर जल्द हस्ताक्षर करने के लिए गवर्नर बनवारी लाल पुरोहित को चिट्‌ठी लिखी है। सीएम मान ने ट्वीट भी किया है, जिसमें उन्होंने पवित्र गुरबाणी के टेलीकास्ट के दोबारा फिर से बादल परिवार की कंपनी के खास के हाथों में ना जाने की बात कही है।
शिरोमणि गुरूद्वारा प्रबंधक कमेटी (SGPC) ने हाल ही में घोषणा की कि वह 24 जुलाई को यूट्यूब चैनल शुरू कर रहे हैं। जिस पर गुरबाणी का प्रसारण किया जाएगा। फिलहाल यह प्रसारण एक निजी चैनल पर प्रसारित हाे रही है। इसके बाद CM ने यह कदम उठाया है। 
गवर्नर को लिखे पत्र में CM की अहम बातें
1. गुरबाणी से मुनाफा कमाया जा रहा
जैसा कि आप जानते हैं, एक विशेष चैनल का स्वामित्व एक राजनीतिक परिवार के पास है। श्री हरिमंदिर साहिब से प्रसारित होने वाली सरब-सांझी गुरबाणी से मुनाफा कमाया जा रहा है।
2.स्वतंत्र प्रसारण के लिए पास किया विधेयक
पवित्र गुरुओं की शिक्षा का प्रचार करने और श्री हरिमंदिर साहिब से सरब-सांझी गुरबाणी के प्रसारण को सभी के लिए स्वतंत्र रूप से उपलब्ध कराने के लिए, गुरुद्वारा (संशोधन) विधेयक 2023 पेश किया गया। विधानसभा ने इस विधेयक पर विचार किया और इसे भारी बहुमत से पारित कर दिया।
3. विधेयक पर साइन न करना लोकतंत्र का गला घोंटना
यह विधेयक आपको 26-6-2023 को हस्ताक्षर हेतु भेजा गया था। लेकिन आज तक इस बिल पर हस्ताक्षर नहीं हुए हैं। यह लोकतंत्र का गला घोंटने जैसा है। मैं आपके ध्यान में यह भी लाना चाहूंगा कि हमारी
4.जल्द साइन करें ताकि गुरबाणी का प्रसारण निशुल्क हो
जानकारी के अनुसार, उक्त चैनल के साथ एसजीपीसी का समझौता 23 जुलाई, 2023 को समाप्त हो रहा है। यदि आप तुरंत विधेयक पर हस्ताक्षर नहीं करते हैं, तो इससे ऐसी स्थिति पैदा हो सकती है कि लाखों श्रद्धालु प्रभावित होंगे।
दुनिया में पवित्र गुरबाणी का सीधा प्रसारण देखने से वंचित हो जाएंगे। इससे उनकी धार्मिक भावनाएं गंभीर रूप से आहत होंगी। इसलिए, मैं आपसे इस विधेयक पर जल्द से जल्द हस्ताक्षर करने का आग्रह करता हूं, ताकि गुरबाणी का प्रसारण निःशुल्क उपलब्ध करवाया जा सके।
SGPC ने रखा रेडियो चैनल का नाम
शिरोमणि गुरुद्वारा प्रबंधक कमेटी (SGPC) 24 जुलाई से गुरबानी का प्रसारण शुरू करने जा रही है। इसके लिए SGPC अलग चैनल तो शुरू नहीं करेगी, लेकिन इसके लिए यूट्यूब चैनल शुरू करने जा रही है। SGPC ने शुक्रवार इसके नाम की घोषणा कर दी है। इसकी जानकारी SGPC के प्रधान एडवोकेट धामी ने दी ही।